Given the task definition and input, reply with output. In this task, you are given a text in Catalan. Your task is to classify it into 19 different given themes. Names of all the classes are Society, Politics, Tourism, Health, Economy, Events, Parties, Education, Police, Environment, Parliament, Business, Judicial, European Union, Trade, Culture, Cinema, Government, and Letters

Publiquen una cartografia de temperatures de les comarques gironines per conscienciar del canvi climàtic. La iniciativa s'emmarca en un projecte europeu de cooperació transfronterera i s'ha desenvolupat a partir d'imatges de satèl·lit. ACN Girona.-El Consell d'Iniciatives Locals per al Medi Ambient de les Comarques Gironines (CILMA) ha publicat una cartografia de temperatura i de les illes de calor de la demarcació amb l'objectiu de conscienciar sobre els efectes del canvi climàtic. El mapa s'ha desenvolupat a partir d'imatges de satèl·lit del mes d'agost de l'any passat (el mes més càlid del període del qual es disposa de dades) a través de les quals s'ha calculat la temperatura superficial de la terra.  La iniciativa s'emmarca en el projecte europeu de cooperació transfronterera "ECTAdapt: Contribuir a l'adaptació de l'Espai Català Transfronterer als efectes esperats del canvi climàtic". Aquest territori, format per les comarques gironines i el  Departament dels Pirineus Orientals, representa una àrea d'influència de prop d'1.300.000 habitants i 447 municipis. Analitzar la vulnerabilitat del territori als impactes climàtics com les onades de calor, les sequeres, les pluges torrencials o la pujada del nivell del mar és indispensable per poder preveure'n els riscos derivats com els incendis, inundacions o plagues així com per executar accions de prevenció i adaptació. Amb aquest objectiu i en el marc del projecte transfronterer, el CILMA ha realitzat i publicat un mapa de temperatures superficials de tot l'Espai Català Transfronterer (ECT). La cartografia s'ha realitzat a través d'imatges de satèl·lit captades el mes d'agost de 2017 i s'ha calculat la temperatura. Per fer-ho, el CILMA va contractar el Servei d'Informació Geogràfica i Teledetecció (SIGTE) de la UdG. El projecte també ha permès identificar les illes de calor urbanes dels municipis, que s'han definit com zones construïdes que presenten unes temperatures en superfícies entre els 32,5 i els 41 ºC. Es tracta sobretot de superfícies industrials i comercials, així com de superfícies urbanitzades. Amb aquest mapa es vol, per una banda, sensibilitzar la ciutadania dels impactes i efectes del canvi climàtic i la necessitat d'emprendre mesures per adaptar-nos-hi. Per l'altra, es busca prioritzar les àrees on cal desenvolupar accions urbanístiques o basades en la natura per reduir els efectes de les onades de calor a través de la millora de la climatització o l'aïllament d'edificis, entre d'altres. Aquesta cartografia té una resolució de fins a 300 metres per píxel i és consultable i es pot descarregar al web del Sistema d'Informació Territorial Municipal de la Diputació de Girona (SITMUN). El SITMUN és una plataforma pública que permet compartir i publicar capes d’informació geogràfica generades pels propis serveis de la Diputació de Girona, els ens locals de la demarcació i altres organismes. És un sistema d’informació geogràfica transversal que permet visualitzar i relacionar dades de temàtiques diferents en un únic visor i amb informació oficial. El projecte està integrat per tres socis: el Departament dels Pirineus Orientals (CD66), la Diputació de Girona (DDGI) i el Consell d’Iniciatives Locals per al Medi Ambient de les Comarques de Girona (CILMA). S'emmarca en el programa Interreg POCTEFA 2014-2020 i està subvencionat en un 65 % pel Fons Europeu de Desenvolupament Regional. 

Society